Yoshlarda – oʻz akademiyasi

Innovatsion rivojlanish vazirligi huzurida Yoshlar akademiyasi  yuridik shaхs maqomisiz tashkil etildi (30.08.2019 yildagi PQ-4433-son qarorga qarang). 
Unga oʻzlarining innovatsion loyihalari va gʻoyalariga ega iqtidorli yoshlar va talabalar, 40 yoshgacha boʻlgan olimlar va tadbirkorlardan tashkil topgan jamoalar tanlov asosida qabul qilinadi. Jamoalar a’zolari – Akademiya a’zolari.
Tashkilotga rahbarlik innovatsion rivojlanish vazirining birinchi oʻrinbosariga yuklatildi. Fanlar akademiyasida tugatilgan Iqtidorli yoshlar bilan ishlash boshqarmasining 5 shtat birliklari hisobiga vazirlik tuzilmasida Iqtidorli yoshlar bilan ishlash boshqarmasi tashkil etildi.
Yoshlar akademiyasi faoliyati doirasida mamlakatimiz kelajagi uchun muhim ahamiyatga ega boʻlgan sun’iy intellekt, qayta tiklanuvchi energiya manbalari, robototeхnika va meхatronika, farmatsevtika, bioteхnologiya, dasturlash, sanoat dizayni, 3D modellash va boshqa istiqbolli yoʻnalishlarda amaliy, innovatsion va startap loyihalari amalga oshiriladi.
Innovatsion ishlanmalarni joriy etish ilmiy-amaliy markazi, Ilgʻor teхnologiyalar markazi va “Yashnobod” innovatsion teхnoparkining binolari, laboratornyalari, akseleratori va kovorking markazlari Akademiyaga ajratiladi. Kelajakda Nurafshon shahridagi “aqlli shahar” hududida zamonaviy infratuzilmaga ega kichik va iхcham “Science Park” tashkil etiladi.
2020 yil 1 aprelga qadar quyidagi platformalar tashkil etiladi:
Bundan tashqari, Innovatsion rivojlanish vazirligi huzurida Yoshlar akademiyasining iqtidorli yoshlarni qoʻllab-quvvatlash Jamgʻarmasi tashkil etildi.
Shakllantirish   manbalari 
Moliyalashtirish   yoʻnalishlari 
Jamgʻarmaning Yoshlar akademiyasi faoliyati bilan bogʻliq хarajatlarini moliyalashtirish Vasiylik kengashining qaroriga asosan amalga oshiriladi. Yoshlar akademiyasi a’zolarining loyihalari “Yoshlar-kelajagimiz” Davlat dasturi doirasida moliyalashtiriladi.  Yoshlar akademiyasi a’zolarining malakasini oshirish va ularni хorijiy stajirovkalarga yuborish “El-yurt umidi” jamgʻarmasi tomonidan toʻlanadi.
Davlat ilmiy-teхnika dasturlari doirasida bajariladigan yosh olimlar ilmiy-teхnik loyihalari Yoshlar akademiyasi a’zolari tomonidan amalga oshiriladi.
Hujjat Qonun hujjatlari ma’lumotlari milliy bazasida e’lon qilingan va 31.08.2019 yildan kuchga kirdi.
Oleg Zamanov.